Document ID: 31997D0835

KOMMISSIONENS BESLUTNING af 3. december 1997 om ændring af beslutning 93/24/EØF og 93/244/EØF og om supplerende garantier vedrørende Aujeszkys sygdom for svin bestemt til regioner i Tyskland, der er fri for sygdommen (EØS-relevant tekst) (97/835/EF)
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om oprettelse af Det Europæiske Fællesskab,
under henvisning til Rådets direktiv 64/432/EØF af 26. juni 1964 om veterinærpolitimæssige problemer ved handel inden for Fællesskabet med kvæg og svin (1), senest ændret ved direktiv 97/12/EF (2), særlig artikel 10, stk. 2, og
ud fra følgende betragtninger:
Tyskland betragter en del af sit område som fri for Aujeszkys sygdom og har fremlagt dokumentation til støtte herfor for Kommissionen, jf. artikel 10 i direktiv 64/432/EØF;
der er blevet iværksat et program til bekæmpelse af Aujeszkys sygdom i denne region;
Kommissionens beslutning 93/244/EØF (3), senest ændret ved beslutning 97/423/EF (4) fastsætter supplerende garantier vedrørende Aujeszkys sygdom for svin bestemt til visse områder af Fællesskabet, hvor der er godkendt et bekæmpelsesprogram, og indeholder en liste over disse regioner i bilag I;
det er ved hjælp af programmet lykkedes at udrydde sygdommen i Rheinland-Pfalz; denne region bør derfor udgå af listen i bilag I til beslutning 93/244/EØF;
de tyske myndigheder anvender ved transport af svin inden for landets grænser bestemmelser, der mindst svarer til dem, som er fastsat i denne beslutning;
der må ikke kræves supplerende garantier af medlemsstater eller regioner i medlemsstater, der selv betragtes som fri for Aujeszkys sygdom;
Kommissionens beslutning 93/24/EØF (5), senest ændret ved beslutning 97/423/EF, indeholder supplerende garantier vedrørende Aujeszkys sygdom for svin bestemt til medlemsstater eller regioner, der er fri for sygdommen, og indeholder en liste over disse regioner i bilag I;
de dele af Tyskland, der er fri for sygdommen, bør indsættes i bilag I til beslutning 93/24/EØF;
de i denne beslutning fastsatte foranstaltninger er i overensstemmelse med udtalelse fra Den Stående Veterinærkomité -
VEDTAGET FØLGENDE BESLUTNING:
Artikel 1
1. Bilag I til beslutning 93/24/EØF affattes som angivet i bilag I til nærværende beslutning.
2. Bilag I til beslutning 93/244/EØF affattes som angivet i bilag II til nærværende beslutning.
Artikel 2
Denne beslutning anvendes fra den 15. december 1997.
Artikel 3
Denne beslutning er rettet til medlemsstaterne.
Udfærdiget i Bruxelles, den 3. december 1997.

Labels: 0
18
6